**Կեյկո Աբե** (ճապ.՝ 安倍 圭子, ) ճապոնացի մարիմբա նվագող և կոմպոզիտոր։

Կենսագրություն և գործունեություն
--------------------------------

Առաջին երաժշտական գործիքը, որ սովորել է Աբեն դաշնամուրն է, 13 տարեկանից Էյիտի Ասաբուկիի ղեկավարությամբ սկսել է սովորել քսիլոֆոն և մարիմբա։ Աբեն քսիլոֆոնով առաջին անհատական կատարումով հանդես է եկել NHK ռադիոյում 1952 թվականին։ 1959 թվականից նա սովորել է Տոկիոյի արվեստի համալսարանում Սյոսուկե Արիգի և ՏոիսոԿասիվագի (կոմպոզիցիա), Մասաո Իմամուրի և Յուսուկե Օյակե (հարվածային գործիքներ)։ Ստացել է բակալավրի աստիճան, այնուհետև մագիստրոսի։ 1960-ական թվականների Աբեն ուներ ակտիվ սոլո կարիերա, սկզբում Ճապոնիայում, հետո մյուս երկրներում, նաև կատարում էր ձայնագրություններ ինչպես սոլո, այնպես էլ անսամբլներում և այլ երաժիշտների հետ։ «Xebec Marimba Trio»-ի անդամ՝ կատարելով հանրահայտ երաժշտություն և ազգային երգեր։ 1962 թվականից մինչև 1966 թվականը տրիոն ձայնագրել է 7 ալբոմ։ Արդի ժամանակներում ակտիվ համագործակցում է *Tchiki Duo* մարիմբի դուետի հետ, որը հիմանդրվել է 2006 թվականին Լոզանի կոնսերվատորիայի ուսանողների կողմից։ 1963 թվականին Աբեի մասնակցությամբ «Յամահա» ֆիրման մշակել է մարիմբայի նոր մոդել՝ լայն դիապազոնով և բարելավված ձայնով։ 70-ական թվականներին ֆիրման սկսեց նոր մարիմբայի արտադրությունը։ Համերգային նոր մարիմբայի դիապազոնը մեծացվել է մինչև հինգ օկտավա։ Այժմ այն համարվում է Մարիմաբյի ստադարտ։ «Յամահա» ֆիրման հարվածային գործիքների համար մուրճիկների հատուկ մոդելն անվանել է Աբեի պատվին։ Կեյկո Աբեն «Յամահա» ֆիրմային պաշտոնական կատարողն է։ Արդի ժամանկաշրջանում նա համերգներ է տալիս *Yamaha 6100 մարիմբայով,* որը պատրաստվել է նրա անմիջական մասնակցությամբ*։*

Աբեն հանդես է գալիս համերգներով ամբողջ աշխարհում։ Նրա մենահամերգները տեղի են ունեցել խոշոր համերգասրահներում՝ Քարնեգի հոլլ (Նյու Յորք, 1981), Կոնցերտգեբաու (Ամստերդամ, 1984), Բեռլինյան ֆիլհարմոնիա (1994), Կոնցերտհաուս (Վիեննա, 2002) և այլն։

Երաժշտական քննադատը նրա համերգի մասին գրել է: 

|  |  |  |
| --- | --- | --- |
|  | ․․․Թվում է, որ գործիքը, ինչպես լինում է բոլոր մեծ կատարողների մոտ, կենդանանում է նրա հպումից։ |  |

Աբեին միջազգային մրցույթներիում հաճախ հրավիրում են որպես ժյուրի։ 2016 թվականի հունիսին Սանկտ Պետերբուրգի Մարինյան թատրոնում համերգ է ունեցել, իր ստեղծագործությունները կատարելով միջազգային անսամբլի հետ։ Հաջորդ օրը վարպետության դաս է ունեցել Սանկտ Պետերբուրգի կոնսերվատորիայի ուսանողների հետ։

Կեյկո Աբեն համագործակցում է «Columbia Japan», «NHK» լեյբլների և այլ ձայնագրման ստուդիաների հետ։ Միայն իր կարիերայի առաջին հինգ տարիների ընթացքում նա ձայնագրել է տասներեք ալբոմ։

Աբեն առաջին կնն էր, ում ում անունը 1993 թվականին հավերժացել է Հարվածային գործիքների հասարակության փառքի սրահում 1993 թվականին (անգլ.՝ Percussive Arts Society Hall of Fame).

Ստեղծագործական և դասավանդման գործունեություն
--------------------------------------------

Կեյկո Աբեն 1970 թվականից դասավանդում է Տոկիոյի *Toho Gakuen School of Music* կոնսերվատորիայում։ 1977 թվականից իրականացում է միջազգային վարպետության դասեր։ Նրա աշակերտներից է բրիտանացի հայտնի հարվածային գործիքներ նվագող Էվելին Գլենին։

Աբեին են պատկանում մարիամբայի համար 70-ից ավելի օրիգինալ ստեղծագործություններ, որոնք հաստատապես մտել են այդ գործիքի ռեպերտուար։ Նրան են նվիրված 70-ից ավելի մարիմբայի համար ստեղծագործություններ, որոնք ժամանակակաից կոպմոզիտորների կողմից ստեղծվել։ Աբեն իր ստեղծագործություններում հաճախ է օգտագործում իմպրովիզացիա։ Նրա ստեղծագործությւոնները հրապարակում է «Xebec Music Publishing» երաժշտական հրատարակչությունը։

Ստեղծագործություններից:

* «Մտորումներ ճապոնական մանկական երգերի I-III» մարիմբայի անսամբլի համար
* «Քամին բամբուկի պուրակում» մարիմբայի համար
* «Գորտ» մարիմբայի համար
* Վերափոխում տամբուրինի թեմայի վերաբերյալ մարիմբայի անսամլի համար
* «Ծառի շունչը» միրամբայի դուետի համար
* «Հիշողություններ ծովափի մասին» մարիմբայի անսամբլի համար
* «Մացուրի թմբուկի ձայնը» մարիմբայի համար
* «Քամին լեռներում» իդուետի համար
* «Տպավորություններ ալիքից» II մարիմբայի անսամլի համար

Ծանոթագրություններ
------------------

1. ↑  Lauren Vogel Weiss. Keiko Abe. Percussive Arts Society. Արխիվացված 2016-06-04 Wayback Machine
2. ↑  «Rebecca Kite. Keiko Abe, A Virtuosic Life: Her Musical Career and the Development of the Concert Marimba. Фрагмент из книги об исполнительнице» (PDF). Արխիվացված է օրիգինալից (PDF) 2016-03-17-ին. Վերցված է 2016-06-08-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)
3. ↑  Открытый мастер-класс Кейко Абе (маримба). Фойе Стравинского (Мариинский-2).
4. ↑  «Биография Кэйко Абэ. Yamaha Corporation». Արխիվացված է օրիգինալից 2016-06-30-ին. Վերցված է 2016-06-08-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)
5. ↑  «Werke von und über Keiko Abe im Katalog der Deutschen Nationalbibliothek». Արխիվացված է օրիգինալից 2016-07-01-ին. Վերցված է 2016-06-08-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)
6. ↑  «Кейко Абе (маримба) и дуэт маримб Tchiki Duo на официальном сайте Мариинского театра». Արխիվացված է օրիգինալից 2016-05-06-ին. Վերցված է 2016-06-08-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)

Արտաքին հղումներ
----------------

* Официальный сайт Кэйко Абэ